|  |  |
| --- | --- |
| **ΦΥΛΛΟ ΕΡΓΑΣΙΑΣ 2**  **Η ΣΗΜΑΣΙΑ ΤΗΣ ΙΔΡΥΣΗΣ** |  |

**Κάθε ομάδα να δημιουργήσει στην επιφάνεια του Η/Υ ένα αρχείο κειμένου, με τον τίτλο του φύλλου εργασίας και τα ονόματα των μελών της , στο οποίο θα καταχωρούνται οι απαντήσεις , οι οποίες θα στέλνονται στην ηλεκτρονική διεύθυνση του διδάσκοντος .**

**ΕΡΩΤΗΣΗ**

**Να εξηγήσετε γιατί η ίδρυση της Κωνσταντινούπολης (324 – εγκαίνια 11 Μαϊου 330 μ.Χ.) θεωρείται γεγονός κοσμοϊστορικής σημασίας;**

1Ο ΠΑΡΑΘΕΜΑ

«Η εκλογή της θέσης για τη νέα πρωτεύουσα, η ίδρυση της Κωνσταντινούπολης και η δημιουργία μιας νέας διεθνούς, ιστορικής πόλης, αποτελούν ένα από τα μεγαλύτερα κατορθώματα της πολιτικής και διοικητικής μεγαλοφυΐας του Κωνσταντίνου. Δεν αποτελεί το διάταγμα της θρησκευτικής ανοχής το μεγαλύτερο καλό που έκανε ο Κωνσταντίνος στην ανθρωπότητα, γιατί οπωσδήποτε οι διάδοχοί του θα αναγκάζονταν να δώσουν στον Χριστιανισμό τη θέση εκείνη που του ανήκει, δίχως η αναβολή αυτή να βλάψει καθόλου τον Χριστιανισμό. Μεταφέροντας όμως τη διεθνή πρωτεύουσα στην Κωνσταντινούπολη, ο Κωνσταντίνος έσωσε τον αρχαίο πολιτισμό και δημιούργησε ένα αξιόλογο κέντρο για τη διάδοση του Χριστιανισμού».

«Ιστορία της Βυζαντινής Αυτοκρατορίας», τόμος 1, σελίδες 60-62. Θ. Ουσπένσκι, «Ιστορία της Βυζαντινής Αυτοκρατορίας», τόμος 1.

2Ο ΠΑΡΑΘΕΜΑ

Όταν ο Kωνσταντίνος απέμεινε μονοκράτορας, αποφάσισε να μεταφέρει την πρωτεύουσα από τη Ρώμη στο Bυζάντιο, την αρχαία μεγαρική αποικία, στην οποία έδωσε το όνομά του. Η μεταφορά ενός κράτους διοικητικά, γλωσσικά και νομοθετικά ρωμαϊκού, σε έναν τόπο που βρισκόταν κάτω από την πολιτισμική σφαίρα του ελληνισμού και των ανατολικών λαών αποτελούσε τον προάγγελο της αλλαγής ολόκληρης της υπόστασής του. Η συμβολή του Kωνσταντίνου στη διοικητική αναδιοργάνωση του κράτους αλλά και η θρησκευτική πολιτική του αποτελούν σημαντικά κεφάλαια της ιστορίας καθώς έθεσαν τις βάσεις για τη μελλοντική ανάπτυξη του Βυζαντίου. Αξιοσημείωτη αλλά και δυσερμήνευτη λόγω της έλλειψης πηγών είναι η εξόντωση πολλών από τους πολιτικούς του αντιπάλους, ακόμα και μελών της οικογένειάς του, το 326. (πηγή:ime)

3Ο ΠΑΡΑΘΕΜΑ

Bασικό χαρακτηριστικό της τέχνης των δύο πρώτων αιώνων, μετά την αναγνώριση του χριστιανισμού ως επίσημης θρησκείας του ρωμαϊκού κράτους, υπήρξε ο συγκερασμός του ελληνορωμαϊκού πολιτισμού και του χριστιανικού πνεύματος. (πηγή:ime)